Irinel Columbeanu și-a exprimat dorința de a forma din nou un cuplu cu Oana Cojocaru, ultima lui iubită. Totuși, nu va mai putea locui în căminul de bătrâni, dacă se căsătorește. Patronul căminului de bătrâni a oferit mai multe informații despre acest subiect.
Irinel Columbeanu ar putea fi dat afară din azil
Ion Cassia, patronul căminului de bătrâni, a explicat în ce condiții mai poate rămâne Irinel Columbeanu la azil, în caz că vrea să se recăsătorească.
Patronul a subliniat că fostul om de afaceri are voie, dacă se recăsătorește, să mai stea la cămin. Totuși, soția lui trebuie să aibă de la vârsta de 60 de ani în sus, conform normelor.
Ion Cassia a explicat că acesta este regulamentul în toate căminele de bătrâni din România.
"Irinel Columbeanu are voie, dacă se recăsătorește, poate să mai stea la noi, în căminul de bătrâni, nu-i nicio problemă. Însă, conform normativelor, soția lui trebuie să aibă de la vârsta de 60 de ani în sus, de la vârsta pensionării, așa este acum regulamentul obligatoriu, în toate căminele de bătrâni din România. Am mai avut, în decursul timpului, și familii, le-am oferit o cameră pentru cuplu, cu televizor, frigider și, obligatoriu, cu baie personală", a declarat patronul căminului pentru Playtech.
De asemenea, Ion Cassian a spus că nu ar trebui impusă o limită de vârstă, pentru ca cineva să poată locui la azil. Acesta a subliniat că foarte mulți români, printre care și tineri, se îmbolnăvesc grav și au nevoie de ajutor medical.
Cei care fac toate aceste reguli vor ca totul să fie cât mai complicat, spune patronul
În opinia lui, cei care fac toate aceste schimbări și reguli, cu limită de vârstă, vor, de fapt, ca totul să fie cât mai complicat. Există români care se îmbolnăvesc mult mai repede, dar și oameni de 40 și de 50 de ani care au nevoie de ajutor, spune el.
Patronul căminului de bătrâni a declarat apoi că se poate face o aripă separată, pentru cei mai tineri.
"Cei care fac toate aceste schimbări și reguli, cu limită de vârstă, vor, de fapt, ca totul să fie cât mai complicat. Sunt și români care se îmbolnăvesc, cu mult mai repede, sunt și de 40 și de 50 de ani, au nevoie de ajutor, de ce să nu poată sta și ei într-un azil, unde să beneficieze de ajutor medical? Se poate face o aripă separată, pentru cei mai tineri", a mai spus Ion Cassia pentru sursa menționată.
Cu privire la pensia fostului om de afaceri, patronul spune că Irinel Columbeanu nu a beneficiat, ca alți români, de o majorare a pensiei. Totodată, din ce primește acum nu reușește să acopere nicidecum cazarea la azil.
În momentul de față, Irinel Columbeanu are până în 2.000 de lei, mai exact 1.970 de lei. În schimb, cazarea costă peste 4.500 de lei.
"Nu i-au mărit pensia, Irinel Columbeanu nu a beneficiat de această majorare, de la începutul anului, ca alți români. El are în prezent până în 2.000 de lei, mai exact 1.970 de lei. Cazarea la noi costă peste 4.500 de lei. O să îl ajutăm, însă, indiferent de cât primește pensie", a completat patronul.